شەفەق نیوز/ نێچیروان بارزانی سەرۆک هەرێم کوردستان، نیمەڕو ئمڕوو چوارشەممە، پیشوازی لە توبیاس تونکیل سەرۆک باوەت خوەرهەڵات ناوڕاس لە وەزارەت دەرەوەی ئەڵمانیا و شاند یاوەری و قونسوڵ گشتی لە هەرێم کوردستان کرد.
لە دیدارەگە باس پەیوەندیەیل ئەڵمانیا وەرد عراق و هەرێم کوردستان کریا، و رەوشەیل ناوچەگە وە گشتی، و پەیوەندیەیل ناوبەین هەولێر و بەغدا ، و پەیوەندیەیل عراق و هەرێم کوردستان وەگەرد دەوڵەتەیل هاوسا.
سەرۆک نێچیروان بارزانی سوپاس لەو دەسمیەتیەیل سەربازی و مرۆییە کرد ک ئەڵمانیا ئەرا هەرێم کوردستانولە جەنگ دژوە تیرۆر پیشکەشیان کردیە، و کوڵەباسیگ لە سەردان دویایی ئەرا بەغداد و چەوکەفتنی وە گەورە وەرپرسەیل عراق ئەرای کرد.
توبیاس ئاشکرای بەرنامەی سەردانی ئەرا هەرێم کوردستان و ناوچەگە کرد، و باس ئارەزوو وڵاتەگەی لە وەردەوامی هاوکاری و پاڵپشتیکردن عراق و هەرێم کوردستان و چارەکردن گرفتەیل گیرهاتگ ناوبەین هەولێر و بەغدا کرد.
رەوش ئاسایش ناوچەگە وە گشتی، رەوش ئاوارە و پەنابەرەیل، و کرەسکردن زەمینەیگ ئەرا گلەوخواردنیان ئەرا میلکانیان و رێککەفتن شنگال، بەشەیلیگ لە باوەتەیل ئەو دیدارە بوین، ک دووپات لە وەردەوامی هاوکاری مرۆیی ئەڵمانی ئەرا ئاوارە و کووچبەرەیل  کرد.
